CELEX: 31991D0609
Language: el
Date: 1991-11-13 00:00:00
Title: 91/609/ΕΟΚ : Απόφαση της Επιτροπής της 13ης Νοεμβρίου 1991 για την τροποποίηση της απόφασης 81/546/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από την Αυστρία

Avis juridique important

|

31991D0609

91/609/ΕΟΚ : Απόφαση της Επιτροπής της 13ης Νοεμβρίου 1991 για την τροποποίηση της απόφασης 81/546/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από την Αυστρία  

Επίσημη Εφημερίδα αριθ. L 331 της 03/12/1991 σ. 0019 - 0021

ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Νοεμβρίου 1991  για την τροποποίηση της απόφασης 81/546/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από την Αυστρία  (91/609/ΕΟΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων ή προϊόντων προελεύσεως τρίτων χωρών (1), όπως  τροποποιήθηκε τελευταία από την οδηγία 91/497/ΕΟΚ (2), και ιδίως το άρθρο 16-  Εκτιμώντας:  ότι με την απόφαση 81/546/ΕΟΚ (3), όπως τροποποιήθηκε τελευταία από την απόφαση 91/54/ΕΟΚ (4), η Επιτροπή καθόρισε τις υγειονομικές προϋποθέσεις και το κτηνιατρικό πιστοποιητικό που απαιτούνται για την εισαγωγή νωπών κρεάτων προελεύσεως Αυστρίας-  ότι μετά την εμφάνιση εστιών κλασικής πανώλης των χοίρων στην Αυστρία, η Επιτροπή, με την απόφαση 90/90/ΕΟΚ (5), ανέστειλε τις εισαγωγές χοίρων, νωπών χοιρινών και προϊόντων με βάση το χοίρειο κρέας που προέρχονται από τη χώρα αυτή-  ότι οι αρχές της Αυστρίας ενέκριναν μέτρα που επέτρεψαν στην Επιτροπή με την απόφαση 91/54/ΕΟΚ, να τροποποιήσει την ανωτέρω απόφαση για να επιτραπεί η επανάληψη των εισαγωγών από ορισμένες περιοχές της Αυστρίας-  ότι πρέπει συνεπώς να τροποποιηθεί κατά την έννοια αυτή η απόφαση 81/546/ΕΟΚ-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα Β της απόφασης 81/546/ΕΟΚ αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 13 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 268 της 24. 9. 1991, σ. 69. (3) ΕΕ αριθ. L 206 της 27. 7. 1981, σ. 7. (4) ΕΕ αριθ. L 34 της 6. 2. 1991, σ. 15. (5) ΕΕ αριθ. L 61 της 10. 3. 1990, σ. 21.    ΠΑΡΑΡΤΗΜΑ  "ΠΑΡΑΡΤΗΜΑ Β  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων χοιροειδών που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός δημόσιου πιστοποιητικού υγείας (2):  Χώρα εξαγωγής: Αυστρία (Upper Austria, Salzbourg, Tyrol, Vorarlberg, Karnten, Burgenland)  Υπουργείο:  Υπηρεσία:  Σχετικά:  (Προαιρετικό)  Ι. ΧΑΡΑΚΤΗΡΙΣΤΙΚΑ ΤΟΥ ΚΡΕΑΤΟΣ:  Κρέας κατοικιδίων χοιροειδών:  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. ΠΡΟΕΛΕΥΣΗ ΤΟΥ ΚΡΕΑΤΟΣ:  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής εγκρίσεως του (των) εγκεκριμένου(ων) εργαστηρίου(ων):  ΙΙΙ. ΠΡΟΟΡΙΣΜΟΣ ΤΟΥ ΚΡΕΑΤΟΣ:  Το κρέας αποστέλλεται από:  (Τόπος αποστολής)  στ :  (Χώρα και τόπος προορισμού)  με το εξής μεταφορικό μέσο (3):  Όνομα και διεύθυνση αποστολέα:  Όνομα και διεύθυνση παραλήπτη:  IV. ΥΓΕΙΟΝΟΜΙΚΗ ΒΕΒΑΙΩΣΗ:  Ο υπογεγραμμένος επίσημος κτηνίατρος βεβαιώνει ότι:  1. το ανωτέρω αναφερόμενο νωπό κρέας προέρχεται από:  - ζώα που έχουν παραμείνει στο έδαφος της Αυστρίας (Upper Austria, Salzburg, Tyrol, Vorarlberg, Karnten και Burgenland) τουλάχιστον για τρεις μήνες πριν να σφαγούν ή από τη γέννησή τους, στην περίπτωση ζώων που δεν είναι ακόμα τριών μηνών,  - ζώα που προέρχονται από εκμετάλλευση στην οποία δεν έχει εκδηλωθεί αφθώδης πυρετός ή φυσαλιδώδης ασθένεια χοίρων κατά τη διάρκεια των προηγούμενων 30 ημερών πριν από την αποστολή τους, και γύρω από την οποία, σε ακτίνα 10 χιλιομέτρων, δεν εκδηλώθηκε  καμία από τις ασθένειες αυτές κατά τη διάρκεια των προηγούμενων 30 ημερών,  - ζώα που μεταφέρθηκαν στο εγκεκριμένο σφαγείο χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα- εάν έχουν μεταφερθεί με μεταφορικά μέσα, αυτά τα τελευταία έχουν καθαρισθεί και  απολυμανθεί πριν από τη φόρτωση,  - ζώα που έχουν περάσει, κατά τις 24 ώρες πριν από τη σφαγή τους, από την υγειονομική επιθεώρηση στο σφαγείο, όπως αναφέρεται στο κεφάλαιο V του παραρτήματος Β της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - ζώα που δεν προέρχονται από εκμετάλλευση στην οποία έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγούμενων έξι εβδομάδων-  2. τα προαναφερόμενα νωπά κρέατα προέρχονται από εγκατάσταση ή εγκαταστάσεις στις οποίες, μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων  των εγκαταστάσεων υπό την επίβλεψη επίσημου κτηνίατρου, έχει επιτραπεί η περαιτέρω επεξεργασία κρέατος για εξαγωγή προς την Κοινότητα.     Έγινε στ ,  (τόπος)  την  (ημερομηνία)  ΣΦΡΑΓΙΔΑ     (Υπογραφή του επίσημου κτηνίατρου, ονοματεπώνυμο με κεφαλαία, τίτλος και τυπικά προσόντα του υπογεγραμμένου)"   (1) Νωπό κρέας: όλα τα τεμάχια των κατοικιδίων χοιροειδών, κατάλληλα για ανθρώπινη κατανάλωση, που δεν έχουν υποβληθεί σε καμία επεξεργασία συντηρήσεως. Εντούτοις, διατηρημένα διά ψύξεως και κατεψυγμένα κρέατα θεωρούνται ως νωπά. (2)  Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ. (3) Για τα βαγόνια τρένου και τα φορτηγά αυτοκίνητα σημειώνεται ο  αριθμός μητρώου, για τα αεροπλάνα ο αριθμός πτήσεως και για τα πλοία το όνομα.